2 ทูตหญิง
กระทรวงการต่างประเทศยังคงทยอยแต่งตั้งเอกอัครราชทูตไปประจำประเทศต่างๆ โดยนำเข้ารับความเห็นชอบจากคณะรัฐมนตรีทีละคนสองคนอย่างที่เห็น,เมื่อวันอังคารที่แล้วคณะรัฐมนตรีมีมติอนุมัติตามที่กระทรวงการต่างประเทศเสนอแต่งตั้งข้าราชการพลเรือนสามัญ สังกัดกระทรวงการต่างประเทศ ให้ดำรงตำแหน่งประเภทบริหารระดับสูง ตำแหน่งเอกอัครราชทูตประจำต่างประเทศ อีก 2 ราย ดังนี้,1. นางสุพัตรา ศรีไมตรีพิทักษ์ อธิบดีกรมความร่วมมือระหว่างประเทศ ไปดำรงตำแหน่งเอกอัครราชทูต สถานเอกอัครราชทูต ณ กรุงย่างกุ้ง สาธารณรัฐแห่งสหภาพเมียนมา,2. นางอุรีรัชต์ เจริญโต กงสุลใหญ่ สถานกงสุลใหญ่ ณ นครโฮจิมินห์ สาธารณรัฐสังคมนิยมเวียดนาม ไปดำรงตำแหน่งเอกอัครราชทูต สถานเอกอัครราชทูต ณ กรุงปราก สาธารณรัฐเช็ก,ทั้งนี้ เพื่อทดแทนผู้ที่จะเกษียณอายุราชการ และทดแทนตำแหน่งที่ว่างตามลำดับ ซึ่งการแต่งตั้งข้าราชการให้ไปดำรงตำแหน่งเอกอัครราชทูตประจำต่างประเทศดังกล่าวได้รับความเห็นชอบจากประเทศผู้รับแล้ว,ที่น่ายินดียิ่งไปกว่านั้นก็คือ เอกอัครราชทูตใหม่ทั้งสองรายล้วนแต่มาจากข้าราชการหญิงในกระทรวง โดยเฉพาะรายหลังคือ ท่านทูตอุรีรัชต์ เจริญโต นั้นเป็นทายาทของอดีตรองอธิบดีกรมราชทัณฑ์ผู้โด่งดังคือ นางจันทนา เจริญโต,นอกจากนั้นกระทรวงการต่างประเทศยังทยอยแต่งตั้ง กงสุลใหญ่ ไปประจำนครต่างๆ เท่าที่รวบรวมได้มี นายนนทวัฒน์ จันทร์ตรี อัครราชทูตคณะผู้แทนถาวรไทยประจำสหประชาชาติ ณ นครนิวยอร์ก สหรัฐอเมริกา ไปเป็นกงสุลใหญ่ สถานกงสุลใหญ่ ณ นครแวนคูเวอร์ แคนาดา โดยมีเขตกงสุลครอบคลุมรัฐบริติชโคลัมเบีย รัฐแอลเบอร์ตาและดินแดนยูคอน,แต่งตั้ง นายวรวุฒิ พงษ์ประภาพันธ์ รองอธิบดีกรมเอเชียใต้ตะวันออกกลางและแอฟริกา ไปเป็นกงสุลใหญ่ สถานกงสุลใหญ่ ณ แขวงสะหวันนะเขต สาธารณรัฐประชาธิปไตยประชาชนลาว โดยมีเขตกงสุลครอบคลุมแขวงสะหวันนะเขต แขวงอัตตะปือ แขวงจำปาสัก แขวงคำม่วน แขวงสาละวัน และแขวงเซกอง,แต่งตั้ง นางสาวศศิริทธิ์ ตันกุลรัตน์ ผู้อำนวยการสำนักบริหารบุคคล สำนักงานปลัดกระทรวงการต่างประเทศ ไปเป็นกงสุลใหญ่ สถานกงสุลใหญ่ ณ นครเซี่ยงไฮ้ สาธารณรัฐประชาชนจีน โดยมีเขตกงสุลครอบคลุมนครเซี่ยงไฮ้ มณฑลอานฮุย มณฑลเจียงซู และมณฑลเจ้อเจียง,แต่งตั้ง นางสาวนิธิวดี มานิตกุล อัครราชทูตสถานเอกอัครราชทูต ณ กรุงจาการ์ตา สาธารณรัฐอินโดนีเซีย ไปเป็น กงสุลใหญ่ สถานกงสุลใหญ่ ณ นครคุนหมิง สาธารณรัฐประชาชนจีน โดยมีเขตกงสุลครอบคลุมมณฑลยูนนาน มณฑลกุ้ยโจว และมณฑลหูหนาน,แต่งตั้ง นางสาวกานติมน รักษาเกียรติ อัครราชทูตสถานเอกอัครราชทูต ณ กรุงปักกิ่ง สาธารณรัฐประชาชนจีน ไปเป็น กงสุลใหญ่ สถานกงสุลใหญ่ ณ เมืองเซียะเหมิน สาธารณรัฐประชาชนจีน โดยมีเขตกงสุลครอบคลุมมณฑลฝูเจี้ยนและมณฑลเจียงซี,ทั้งหมดนี้เป็นผู้แทนของประเทศไทยและคนไทยที่ไปรับหน้าที่อันสำคัญในต่างประเทศ.,ซี.12
กระทรวงการต่างประเทศเสนอแต่งตั้งข้าราชการพลเรือนสามัญ สังกัดกระทรวงการต่างประเทศ ให้ดำรงตำแหน่งประเภทบริหารระดับสูง ตำแหน่งเอกอัครราชทูตประจำต่างประเทศ อีก 2 ราย ดังนี้
เอกอัครราชทูต,ข้าราชการพลเรือน,กระทรวงต่างประเทศ,มุมข้าราชการ,ซี.12